From the Mars Hotel

From the Mars Hotel er det sjuande studioalbumet til det amerikanske rockebandet Grateful Dead. Det vart hovudsakleg spelt inn i april 1974 og gjeve ut 27. juni 1974. Det var det andre albumet dei gav ut på sitt eige Grateful Dead Records. From the Mars Hotel kom ut mindre enn eitt år etter det førre albumet, Wake of the Flood, og var det siste før bandet tok ein lengre pause frå turneringa frå og med oktober 1974.

Innspeling
Grateful Dead gjekk i studio i slutten av mars 1974 med ei rekkje songar som var klare til å spelast inn. Dei fleste var igjen skrivne av sologitaristen Jerry Garcia og tekstforfattaren Robert Hunter med Garcia på solovokal. «Pride of Cucamonga» og «Unbroken Chain» var begge skrivne og sungne av bassisten Phil Lesh med hjelp av diktaren Bobby Petersen. Dette var den einaste gongen han song to songar på eit Dead-album, og var siste songen han song solo på før 1985. Rytmegitaristen Bob Weir bidrog med «Money Money» med låtskrivarpartnaren John Perry Barlow.

Bandet valde studioet Coast Recorders i Folsom Street i San Francisco, der dei hadde spelt inn «The Golden Road (To Unlimited Devotion)» som singel for det første albumet deira i 1967. Studioet hadde sidan blitt kjøpt av CBS Studios og pussa opp. Dei produserte albumet sjølv med lydteknikaren Roy Segal. I følgje Segal likte Garcia rommet fordi det hadde ein meir «live»-aktig lyd enn Record Plant, der bandet hadde spelt inn det førre albumet sitt. Garcia hadde spelt i CBS Studios tidlegare på året med Art Garfunkel under innspelinga av Angel Clare.

Mange av songane til Garcia og Hunter var blitt spelte på konsertane til bandet i opp til eitt år før. «U.S. Blues» hadde byrja som «Wave That Flag» i februar 1973 før han vart droppa og kraftig omskriven. «Scarlet Begonias» hadde berre blitt introdusert i månaden før dei spelte han inn. Weir sin «Money Money» vart arrangert i studioet. Ein separat versjon av «China Doll» (òg introdusert i februar 1973) vart spelt inn for det førre albumet, Wake of the Flood, men ikkje nytta då. Lesh hadde spelt inn demoversjonar av dei to songane sine under innspelinga av det albumet. Sjølv om Garcia hadde spelt pedalsteelgitar for bandet, vart John McFee (frå Clover) henta inn som gjesteartist på instrumentet for «Pride of Cucamonga». Den elektroniske komponisten Ned Lagin (som ofte spelte med bandet på konsertane deira mellom 1970 og 1975) spelte synthesizer på «Unbroken Chain».

Som tidlegare følte bandet seg kvelt av avgrensingane i studioet. Seinare sa trommeslagaren Bill Kreutzmann om innspelingane: «Studioet kjendest uttenkt. Det kunne ikkje tilby oss fridomen me hadde når me spelte live, heller ikkje tilfredsstillinga.»

Medan dei spelte inn albumet testa Grateful Dead eit massivt høgtalaranlegg kalla The Wall of Sound. Ein testkonsert av lydssystemet frå den tida vart gjeven ut på konsertalbumet Dick's Picks Volume 24.

Utgjeving
Plateomslaget vart skapt av Kelley/Mouse, som tidlegare hadde laga omslaga deira for American Beauty, Grateful Dead og Europe '72. Framsida syner ein ekte bygning frå San Francisco, sett inn i eit utanomjordisk landskap. Det verkelege Mars Hotel var blitt brukt i musikkvideoen til David Bowie for «The Jean Genie».David Bowie & Mick Rock (2005). Moonage Daydream: s.140-146

Arbeidstittelen for albumet var «Ugly Roomers».

Ei redigert utgåve av «U.S. Blues» vart gjeven ut på singel (med «Loose Lucy»).

Fire av songane på albumet vart spelt mykje på konsertane til bandet.

Då plateselskapet deira kollapsa og dei drog til Arista Records, var albumet i mange år ikkje mogeleg å få tak i. Albumet kom først ut på CD i 1985 og igjen i 1989. Det vart ommastrra og utvida som ein del av plateboksen Beyond Description (1973–1989) i 2004. Denne versjonen vart gjeven ut separat av Rhino Records i 2006.

Innhald
Alle songane er skrivne av Jerry Garcia og Robert Hunter, med solovokal av Jerry Garcia, utanom der anna er nemnd.

Medverkande

Grateful Dead
 Jerry Garcia – sologitar, vokal, produsent
 Donna Jean Godchaux – vokal, produsent
 Keith Godchaux – klaverinstrument, vokal, produsent
 Bill Kreutzmann – trommer, produsent
 Phil Lesh – bassgitar, vokal, produsent
 Bob Weir – gitar, vokal, produsent

Andre medverkande
 Ned Lagin – synthesizer
 John McFee – pedalsteelgitar

Teknisk
 Phil Brown – mastering
 Mary Ann Mayer – illustrations, creation

Salslister
Billboard
ÅrListePlassering1974Pop Albums16

Kjelder

Denne artikkelen bygger på «From the Mars Hotel» frå ,  den 5. juni 2019. 
 oppgav desse kjeldene:

Kategori:Musikkalbum frå 1974
Kategori:Album produserte av Bill Kreutzmann
Kategori:Album produserte av Bob Weir
Kategori:Album produserte av Donna Jean Godchaux
Kategori:Album produserte av Keith Godchaux
Kategori:Album produserte av Jerry Garcia
Kategori:Album produserte av Phil Lesh
Kategori:Acid rock-album
Kategori:Grateful Dead-album
Kategori:Grateful Dead Records-album
Kategori:Rhino Records-album